open-index/open-wikipedia-markdown huggingface dataset:
Radinet

**Radinet** on suomalainen väkivallan vastainen ohjelma, jonka avulla pyritään irrottamaan ääriliikkeistä niissä olevia jäseniä. Ohjelmaan osallistuminen on vapaaehtoista. Ohjelmaa koordinoi Vuolle Setlementti ja rahoittaa STEA (entinen Raha-automaattiyhdistys). Radinetin toiminta käynnistyi syksyllä 2016.

Radinet on osa EU:n komission ääriliikkeistä ja viha-ajattelusta irrottautumista tukevaa Radicalization Awareness Network -verkoston Exit-ohjelmaa. Tavoitteena on myös ennalta ehkäistä radikalisoitumista. 

Toiminnassa on mukana kokemusasiantuntijana entinen uusnatsi Esa Holappa. Holappa sai itse tukea hankkeessa irtautuessaan ääriajattelusta. Radinetin toimintaperiaatteiden mukaan ovelle koputtajaa ei tuomita menneestä, vaan häntä halutaan kuunnella ja tukea konkreettisesti uuden elämän alkuun.
  
Radinet hakee laajaa verkottumista ja yhteistyötä viranomaisten ja kolmannen sektorin toimijoiden kesken perinteisiä raja-aitoja ylittäen. Se tekee tiivistä yhteistyötä muun muassa poliisin, rikosseuraamusviranomaisten, sosiaalitoimen, eri yhteisöissä toimivien perhe- ja nuorisotyöntekijöiden, uskonnollisten yhteisöjen sekä oppilaitosten ja korkeakoulujen kanssa.

Radinetin toimintaa ohjaa ja valvoo sisäministeriö. Projektin tukena toimii projektiryhmä, jossa ovat edustettuina Suomen Setlementtiliitto, HelsinkiMissio ja Kirkon Ulkomaanapu. Radinetin toimipisteet ovat Oulussa ja Helsingissä. 

## Lähteet
Huomenlahja (saari)

**Huomenlahja** () on pieni saari Helsingin Vuosaaren edustalla. Se sijaitsee Uutelan ulkoilualueen eteläpuolella, Skatanselän ja Vuosaarenselän välissä. Lähes koko saari on paljasta kalliota ja se on geologisesti arvokas tyynylaavan vuoksi. Pinta-alaltaan 0,8 hehtaarin saarella ei ole asutusta eikä palveluita. Huomenlahjan lähellä sijaitsevat Nuottasaari, Neitsytsaaret ja Kalliosaari.

## Lähteet
Mäkihyppy talviolympialaisissa 1956

**Vuoden 1956** talviolympialaisten mäkihyppykilpailu käytiin kisojen viimeisenä kilpailupäivänä 7. helmikuuta. Kilpailupaikkana oli Cortina d'Ampezzon Trampolino Olimpico.

Olympiakultaa voitti Suomen Antti Hyvärinen ennen maanmiestään Aulis Kallakorpea. Pronssia saavutti Saksojen yhteisjoukkueen Harry Glaß. Kerta oli ensimmäinen, kun norjalaishyppääjä ei voittanut mäkihypyn olympiakultaa.

## Osallistujat
Kilpailuun osallistui 51 hyppääjää 16 maasta. Neuvostoliitto osallistui ensimmäistä kertaa olympialaisten mäkihyppyyn.

* 
* 
* 
* 
* 
* 
* 
* 

* 
* 
* 
* 
* 
* 
* 
* 

## Lopputulokset

## Lähteet
Jonathan Silva

**Jonathan Cristian Silva** (s. 29. kesäkuuta 1994 La Plata, Argentiina) on argentiinalainen jalkapalloilija. Pelipaikaltaan hän on vasen laitapuolustaja.

## Lähteet
Henri Määttä

**Henri Määttä** (s. 14. heinäkuuta 1987 Vantaa) on suomalainen televisio-ohjaaja, joka työskentelee Yleisradiossa.

Vuonna 2024 Määttä aloitti Tamperen Ilveksen Veikkausliiga-joukkueen pääscouttina vastaten ensijaisesti seuran datapohjaisesta pelaajarekrytoinnista. Veikkausliigan mestaruuskaudet 2020–2023 Määttä toimi HJK:n pääscouttina. Kaudet 2017-2019 Määttä toimi Kuopion Palloseuran pelaajakoordinaattorina. KuPS juhli kauden 2019 päätteeksi Suomenmestaruutta. Tätä ennen hän ehti työskennellä HIFK Fotbollin urheilutoimenjohtajana kaudet 2013–2016. 

Aiemmin Määttä on pelannut jalkapalloa PK-35:ssa, FC Futurassa ja HIFK:ssa.

## Yksityiselämä
Määttä on naimisissa urheilutoimittaja Inka Heneliuksen kanssa. He avioituivat heinäkuussa 2012 Porvoon Tuomiokirkossa.

## Lähteet
Päivi Aikasalo

**Päivi Aikasalo** on suomalainen pappi ja teologian maisteri. Aikasalo toimii Norjan suomalaisen seurakunnan pappina.  

## Ura
Aikasalo on ennen papiksi vihkimistä vuonna 2008 toiminut yliopistonlehtorina ja tekstiilityönopettajana. Hänen käytännöllisen teologian alaan kuuluva pro gradu -tutkielmansa on nimeltään *Kohtaamisia Santiagon tiellä – pyhiinvaellus matkana ja spirituaalisena kokemuksena*. Hän on alun perin valmistunut tekstiilityön opettajaksi vuonna 1989 ja oli peruskoulussa aineenopettajana vuosina 1990–1995. Vuosina 1997–2006 hän työskenteli lehtorina Helsingin yliopistossa. Hän suoritti vuonna 2001 filosofian tohtorin tutkinnon kansatieteessä.

Aikasalo on kirjoittanut useita kirjoja ja kirjoittanut artikkeleita *[[Kotimaa]]*-lehteen, jonka sivulla hän pitää blogia. Hän on työskennellyt viransijaisena Hattulan, Lempäälän ja Hämeenlinna-Vanajan seurakunnissa ja projektipäällikkönä Helsingin Tuomasyhteisössä ja vuodesta 2014 vakituisena seurakuntapastorina Lempäälässä.

Aikasalo toimi Utsjoen seurakunnan kirkkoherrana 2017–2023. Tammikuun alussa 2024 hän aloitti pappina Norjan suomalaisessa seurakunnassa. 

Kun Aikasalo nimitettiin Utsjoen seurakunnan kirkkoherran virkaan määräaikaisesti 1. huhtikuuta 2017 alkaen, seurakunnan suntio irtisanoutui toimittuaan virassa 30 vuotta perusteenaan Aikasalon sukupuoli.

## Teokset
* *Seuratkaamme järkevää ja terveellistä muotia – naisten pukeutumisihanteet ja vaatevalinnat 1920-luvulta 1960-luvun lopulle*. Helsinki : Suomen muinaismuistoyhdistys, 2000  (Kansatieteellinen arkisto 47,   Väitöskirja Helsingin yliopisto 2001.
* Useita tekijöitä: *Vaatekirja*. Helsinki: Helsingin yliopiston kotitalous- ja käsityötieteiden laitos, 2003. (Helsingin yliopiston kotitalous- ja käsityötieteiden laitoksen julkaisuja 8, I) 
* *Alli Wiherheimo: uranaisen sydän*. Otava, 2004. 
* Useita tekijöitä: *Onnellinen pulla: kirjallinen leivontakirja*. 

## Lähteet
Ricardo (jalkapalloilija, 1993)

**Ricardo Domingos Barbosa Pereira**, tunnetaan nimellä **Ricardo** tai **Ricardo Pereira** (s. 6. lokakuuta 1993 Lissabon, Portugali), on portugalilainen jalkapalloilija. Pelipaikaltaan hän on oikea laitapuolustaja. Hän edustaa Englannin mestaruussarjassa pelaavaa Leicester Cityä.

Ricardo edusti kotimaassaan Vitória Guimarãesia ja Portoa. Hän pelasi Vitóriassa 30 Primeira Ligan ottelua kausilla 2011–2013. Hän teki Portugalin cupin loppuottelussa 2013 voittomaalin Vitórian kukistaessa Benfican maalein 2–1. Portossa hän pelasi kaikkiaan 46 liigaottelua, joissa teki neljä maalia. Hän oli voittamassa liigamestaruutta kaudella 2017–2018. Kaudet 2015–2017 hän pelasi lainalla Ranskan Ligue 1:ssä pelaavassa Nicessä. Kesällä 2018 hän siirtyi englantilaisseura Leicester Cityyn. Kahdella ensimmäisellä Leicester-kaudellaan hän pelasi yhteensä 63 liigaottelua, joissa teki viisi ja syötti yhdeksän maalia. Hän oli kymmenen kuukautta kentiltä sivussa saatuaan eturistisidevamman maaliskuussa 2020. Kaudella 2020–2021 hän pelasi 15 valioliigaottelua, kaksi Eurooppa-liigan peliä sekä kaksi ottelua Leicesterin voittamassa FA Cupissa. Hän oli voittamassa FA Community Shieldiä 2021. Kaudella 2021–2022 Hän pelasi Valioliigassa 14 ottelua ja teki yhden maalin. Eurooppa-liigassa hän pelasi yhden ottelun. Konferenssiliigassa hän teki yhden maalin pelaamissaan viidessä ottelussa. Kaudella 2022–2023 hän oli akillesjännevamman vuoksi puoli vuotta kentiltä sivussa. Hän pelasi kymmenen valioliigaottelua ja teki yhden maalin. Kaudella 2023–2024 hän pelasi Englannin mestaruussarjassa 39 ottelua ja teki kolme maalia. Seuraavalla kaudella hän oli hamstring-vamman vuoksi neljä kuukautta sivussa ja pelasi kaikkiaan kymmenen valioliigaottelua.

Ricardo pelasi Portugalin A-maajoukkueessa ensimmäisen kerran marraskuussa 2015 ystävyysotteluissa Venäjää ja Luxemburgia vastaan. Seuraavat maaottelunsa hän pelasi marraskuussa 2017 Saudi-Arabiaa vastaan ja ensi kerran avauskokoonpanossa toukokuussa 2018 Tunisiaa vastaan. MM-kilpailuissa 2018 hän pelasi kokonaan tappiollisen neljännesvälieräottelun Uruguayta vastaan. Kuudennen maaottelunsa hän pelasi 30 Primeira Ligan ottelua kausilla 2011–2013. marraskuussa 2019 EM-karsinnassa Liettuaa vastaan ja seitsemännen maaottelunsa kolme päivää myöhemmin EM-karsinnassa Luxemburgia vastaan.

## Lähteet
Kinometionaatti

**Kinometionaatti** eli **oksitiokinoksi** (C10H6S2N2O) on heterosyklinen orgaaninen yhdiste. Yhdistettä voidaan käyttää maataloudessa agarisidina punkkien torjuntaan, hyönteismyrkkynä ja fungisidina.

## Ominaisuudet, valmistus ja käyttö
Huoneenlämpötilassa kinometionaatti on keltaista kiteistä ainetta. Yhdiste on veteen liukenematonta. Etanoliin ja asetoniin kinometionaatti liukenee niukasti, mutta hyvin esimerkiksi dimetyyliformamidiin, tolueeniin ja dikloorimetaaniin.

Kinometionaattia voidaan valmistaa fosgeenin ja 6-metyyli-2,3-kinoksaliiniditiolin välisellä reaktiolla emäksisissä olosuhteissa. Kinometionaattia käytetään punkkien ja kirvojen torjumiseen sekä fungisidina muun muassa omena-, päärynä-, mustaherukka-, vihannes- ja koristekasviviljelmillä. Sitä käytetään joko jauheena tai kasvihuoneissa savua tuottavissa laitteissa. Euroopan unionin alueella kinometionaatin käyttö kiellettiin vuonna 2002.

## Lähteet

## Aiheesta muualla
*Kyoto Encyclopedia of Genes and Genomes (KEGG): Chinomethionat 
*ChemBlink: Chinomethionate
Virmavirta

**Virmavirta** on sukunimi, joka on muun muassa seuraavilla suomalaisilla henkilöillä:

*Antti Virmavirta (s. 1959), näyttelijä
*Jarmo Virmavirta (1940–2025), toimittaja
Hangon Makaronitehdas

**Hangon Makaronitehdas** on suomalainen, Restelin omistama tuorepastaravintolaketju. 

Yritys aloitti toimintansa vuonna 2010 Hangon Itäsatamassa toimivana kesäravintolana. Vuonna 2016 avattiin ympärivuotiset ravintolat Vantaan kauppakeskus Jumboon ja Espoon kauppakeskus Isoon Omenaan. Vuonna 2018 avattiin ravintola myös Helsingin Kalasataman uuteen kauppakeskus Rediin. Syksyllä 2019 avattiin ravintola Espoon Tapiolassa sijaitsevaan kauppakeskus Ainoaan.

Hangon Makaronitehtaan pasta on paikan päällä italialaisesta durumvehnästä ja suomalaisista luomukananmunista valmistettua tuorepastaa ilman lisä- tai säilöntäaineita. Samoin kaikki kastikkeet ovat paikan päällä tuoreena valmistettuja ilman lisä- ja säilöntäaineita. Asiakkaat voivat seurata kokkien työskentelyä ravintolasaliin avautuvassa keittiössä.

Makaronitehtaan hallituksen jäsenet ovat: Heikki Kovanen (pj), Perttu Pölönen, Ami Hasan ja Merja Rahkola-Toivanen (tj).

**Tunnustuksia Suomesta ja ulkomailta:**

*2016 Makaronitehdas voitti kansallisen Kasvu Open Start Again sarjan.
*2019 Makaronitehdas Oy valittiin kansainvälisen Financial Times (FT) 1000 Fastest Growing Companies in Europe listalle.
*2020 Makaronitehtaan toimitusjohtaja Merja Rahkola-Toivanen valittiin arvostetussa kansainvälisessä, Stevie Awardsissa Yhdysvalloissa, Female Entrepreneur of The Year 2020 (Vuoden Naisyrittäjäksi). 
*2020 Samaisessa arvostetussa kilpailussa Makaronitehdas voitti kultaa sarjassa Consumer Services.

Toinen Juha Toivasen ja Merja Rahkola-Toivasen perustama ravintolaketju on pizzoihin keskittynyt Classic Pizza Restaurant.

Vuonna 2022 Restel osti Hangon Makaronitehdas ja Classic Pizza -ravintolaketjut, joihin kuului yhteensä 23 ravintolaa. Ne työllistivät yhteensä 150 työntekijää 12 paikkakunnalla ja niiden liikevaihto 2019 ennen koronapandemiaa oli noin 15 miljoonaa euroa.

## Lähteet

## Aiheesta muualla
*Hangon Makaronitehtaan kotisivut
*https://kasvuopen.fi/blogi/sparraaja-luo-parhaimmillaan-elinikaisia-suhteita-kasvuyrittajien-kanssa/
*https://www.editorhelsinki.fi/artikkeli/kuuntele-sydantasi-ja-ole-sitkea/ 
*https://www.dna.fi/yrityksille/blogi/-/blogs/pizzayrittajan-kasvuneuvo-palkkaa-ainakin-yksi-betonibuutsi
*https://www.youtube.com/watch?v=76DKn15nbSc
*https://www.youtube.com/watch?v=u4UDND8pqvw&list=PLxZrTaLFgyEIWXb_Z1EsoPM2WlcxitIdD&index=10
*https://kasvuopen.fi/uutiset/potentiaalisimmat-kasvajat-classic-pizza-restaurant-ja-opti-automation/
Etnonyymi

**Etnonyymi** (kreikan sanoista ἔθνος, *éthnos*, 'kansakunta' ja ὄνομα, *ónoma*, 'nimi') on nimi, jolla viitataan tiettyyn etniseen ryhmään, kuten kansaan tai heimoon. Etnonyymit voidaan jakaa kahteen kategoriaan: eksonyymeihin (nimiin, jossa ulkopuolinen ihmisryhmä on nimennyt etnisen ryhmän) ja endonyymeihin (itsemääritetty: etninen ryhmä itse on luonut nimen ja käyttää sitä).

Esimerkiksi saksalaiset ovat Saksan hallitseva etninen ryhmä. Etnonyymi *saksalaiset* on eksonyymi, koska kyseisellä suomenkielisellä ilmaisulla viitataan saksalaisten etniseen ryhmään vain Suomessa. Eksonyymi on myös englanninkielisten ilmaisu *the Germans*, joka juontuu latinasta. Autonyymi puolestaan olisi saksalaisten itsensä käyttämä *die Deutschen*. Muita esimerkkejä saksalaisiin viittaavista eurooppalaisten kielten ilmaisuista ovat ranskan *Allemands*, italian *tedeschi*, ruotsin *tyskar* ja puolan *Niemcy*. 

## Muutokset ajan myötä

Etnonyymit voivat muuttaa luonnettaan ajan myötä: alun alkujaan sosiaalisesti hyväksyttäviä nimistä voidaan myöhemmin pitää loukkaavina. Esimerkiksi ilmaisua *mustalaiset* on ennen käytetty viittaamaan romaneihin. Myös afroamerikkalaisista käytettävät etnonyymit ovat kokeneet muutoksen: mahdollisten negatiivissävytteisten tai loukkaavien ilmaisujen sijasta nykyään suositaan eksonyymiä afroamerikkalainen tai afrikkalais-amerikkalainen. Esimerkiksi *neekeri*-sanan loukkaavuutta perustellaan sillä, että sitä on historiallisesti käytetty negatiivisesti leimaavissa konteksteissa neutraalien sijaan. Sanalla on viitattu muun muassa ”ihmisryhmään, joka on tyypillisesti kuvattu tyhminä alkuasukkaina, huvittavina luonnonlapsina tai julmina pakanoina.” Ilmaisu liittyy vahvasti myös hierarkkiseen rotuajatteluun.

## Lähteet
Brune Poirson

**Brune Poirson** (s. 1. syyskuuta 1982 Washington, D.C., Yhdysvallat) on ranskalainen poliitikko. Hänet valittiin kansanedustajaksi Ranskan kansalliskokoukseen Vauclusen kolmannesta piiristä vuoden 2017 parlamenttivaaleissa. 21. kesäkuuta 2017 lähtien hän on toiminut ekologisen ja solidaarisen siirtymän ministerin valtiosihteerinä.

## Aiheesta muualla
* Vaalikampanjan sivusto
Fred Hampton

**Fred Hampton** (30. elokuuta 1948 – 4. joulukuuta 1969) oli yhdysvaltalainen poliittinen aktivisti ja Mustien panttereiden jäsen. Poliisin erikoisyksikkö ampui hänet vuoteeseensa, kun hän oli nukkumassa. Jälkeenpäin tehty selvitys julisti murhan ”oikeutetuksi” (), mutta siviilioikeudenkäynnissä Hamptonin omaiset saivat yhteensä 1,85 miljoonan dollarin korvaukset.

Kuolemaansa edeltäneinä kuukausina Hampton oli noussut nopeasti Mustien panttereiden hierarkiassa. Hän loi yhteyksiä valkoisiin ja latinotaustaisiin kansalaisoikeusliikkeen toimijoihin ja radikaaleihin ryhmittymiin. FBI:n johtaja J. Edgar Hoover piti häntä vakavana uhkana ja määräsi Mustat pantterit tuhottaviksi. Kun FBI:n vastavakoiluohjelma Cointelpro paljastui vuonna 1971, selvisi että Cointelpron hallussa oli Fred Hamptonin asunnon pohjapiirros.

Hamptonin murhan jälkeen The Weather Underground julisti sodan Yhdysvaltain hallitusta vastaan. Murhaa on käsitelty dokumenttielokuvissa, ja siihen viitataan muun muassa Rage Against the Machinen ja Rick Rossin kappaleiden sanoituksissa.

## Lähteet

## Aiheesta muualla
* Getty Imagesin kuvia aiheesta Fred Hampton
* ''The Murder of Fred Hampton'' -dokumentin IMDb-sivu
Muoto (biologia)

**Muoto** (*forma*, f.) on yleisesti ottaen taksonomisen luokittelun alin taso ja se on myös alalajin sekä muunnoksen ohella yksi kolmesta yleisesti käytössä olevasta lajinsisäisestä taksonomisen luokittelun tasosta. Muotoa alempina taksonomisina tasoina voidaan joistakin lajeista erottaa joitain paikallisia kantoja tai rotuja, kuten tunturihärkin (*Cerastium alpinum*) Kaavin serpentiinirotu.

Saman lajin eri muodot eroavat toisistaan vähemmän kuin muunnokset tai alalajit, mutta lajinsisäisessä taksonomisessa luokittelussa ei ole tarkkoja rajoja siitä, paljonko milläkin tasolla yksilöiden tulee erota toisistaan. Alkuperältään eliölajin muoto voi olla luontainen tai jalostettu, kuten koreakärsämö (*Achillea ptarmica* f. *multiplex*), joka on ojakärsämön (*Achillea ptarmica*) kerrannaiskukkaiseksi jalostettu muoto.

Yleiskielessä eri muodoiksi kutsutaan toisinaan myös puutarhakasvien tuotannossa kasveista jalostettuja erilaisia lajikkeita, vaikka niitä ei taksonomisesti luokiteltaisikaan muodoiksi.
Il fascino della violenza

**Il fascino della violenza** (”Väkivallan viehätys”) on vuonna 1912 valmistunut italialainen mykkäelokuva. Tuntemattoman ohjaajan lyhyen draaman pääosaa esittää Francesca Bertini.

## Juoni
Annarella halveksuu heikkoa miestään Carminea. Tämän työtoveri Salvatore alkaa hakkailla Annarellaa, eikä Carminella ei ole rohkeutta nousta vastarintaan. Kun tehtaalta erotettu Salvatore tulee jälleen kerran heidän kotiinsa haastamaan riitaa, Carmine saa tarpeekseen ja tappaa hänet pullolla. Silloin Annarella rakastuu mieheensä, auttaa tämän pakoon ja ottaa syyn niskoilleen.

## Näyttelijät

## Tuotanto ja vastaanotto
Cinesin tuottama *Il fascino della violenza* on yksi varhaisista realistissävyisistä italialaisista mykkäelokuvista. Aikalaiskritiikki piti sitä hyvin toteutettuna, mutta moraaliltaan arveluttavana.

## Restaurointi
Elokuvan hollanninkielisillä väliteksteillä varustettu kopio on säilynyt Alankomaiden elokuvamuseossa. Alkuperäisestä 462 metrin pituudesta on jäljellä 263 metriä. Elokuvan loppu on kadonnut. Restaurointi on julkaistu Bertinin *[[Assunta Spina]]* -DVD:n lisämateriaalina.

## Lähteet

## Aiheesta muualla
*
Luettelo televisiosarjan Teletapit jaksoista

Tämä on **luettelo televisiosarjan [[Teletapit]] jaksoista**.

## Alkuperäinen versio:

### 1. Kausi (1997)

### 2. Kausi (1998)

### 3. Kausi (1999)

### 4. Kausi (2000)

### 5. Kausi (2001)

## Toinen versio

### 1. Kausi (2015–2016)

### 2. Kausi (2016–2017)
Trollbergan traktori- ja maatalousmuseo

**Trollbergan traktori- ja maatalousmuseo** () on Vantaan Sotungissa toimiva maa- ja metsätalouden tekniikkaa painottava paikallismuseo, johon on koottu muun muassa traktoreita, 1920–1950-lukujen venemoottoreita, moottoreihin liittyviä työkaluja ja laitteita, metsurin laitevarustusta. Emännänosastoksi nimetyyn osaan on kerätty vanhaa keittiön ja kammarin esineistöä, käsitöitä sekä pesutuvan työvälineitä.

Museo on avoinna harvakseltaan verkkosivulla kerrottuina aikoina, sekä sopimuksen mukaan. Museon ylläpitämiseksi on perustuttu *Trollberga museeförening r.f.* -museoyhdistys yhteyshenkilönään Lars Asplund.
 
## Lähteet
Kantee

**Kantee** on sukunimi, joka on muun muassa seuraavilla suomalaisilla henkilöillä:

*Kevin Kantee (s. 1984), jääkiekkoilija
*Lauri Kantee (1925–2002), tekniikan tohtori ja Maanmittaushallituksen pääjohtaja
*Ville Kantee (s. 1978), mäkihyppääjä ja mäkihyppyvalmentaja.
Libanonin kurdit

**Libanonin kurdit** ovat kurdeista koostuva etninen vähemmistö Libanonissa. Heidän tarkkaa lukumääräänsä ei tiedetä, mutta sen arvioidaan olevan 75&nbsp;000–100&nbsp;000. Noin kolmasosa Libanonin kurdeista puhuu äidinkielenään kurdia ja loput arabiaa.

## Historia
Kurdien historia nykyisen Libanonin alueella ulottuu aijubidien valtakaudelle saakka 1100-luvulla. Kurditaustaisia siirtolaisia tuli myös seuraavien vuosisatojen aikana esimerkiksi Osmanien valtakunnan pakkosiirtäessä kurdeja ajoittain alueelle. Varhaiset kurdimuuttajat sulautuivat kuitenkin kokonaan paikalliseen väestöön. Esimerkiksi druusien keskuudessa vaikuttaneella jumblatin suvulla on kurdijuuret. Muita Libanonin kurditaustaisia sukuja ovat esimerkiksi Sayfa Tripolissa, Mirbi Akkarissa, Imad Libanonvuorilla ja Hamiyya Baalbekissa.

Libanonin nykyinen kurdivähemmistö on tulosta myöhemmistä muuttoliikkeistä, joista ensimmäinen suurempi tapahtui šeikki Saidin kapinan vuonna 1925 ja toisen maailmansodan välillä ja toinen 1940-luvun puoliväliltä 1960-luvulle. Suuri valtaosa toisen muuttoliikkeen kurdeista saapui Turkin Mardinista ja sitä ympäröivistä kylistä. Huomattava joukko saapui myös Syyriasta vuoden 1958 jälkeen. Vuonna 1985 Libanonissa oli 60&nbsp;000–90&nbsp;000 kurdia ja heistä noin kaksi kolmasosaa maan pääkaupunki Beirutissa. Tuhannet heistä pakenivat maasta vuosina 1975–1990 käydyn Libanonin sisällissodan aikana. Monet maasta paenneista asuvat nykyisin Länsi-Euroopassa. Monet kurdit ovat hankkineet Libanonin kansalaisuuden vasta hiljattain. Vuonna 2008 erään arvion mukaan 80&nbsp;% maan kurdeista oli Libanonin kansalaisia. Libanonin kurdeja on nykyisin noin 75&nbsp;000–100&nbsp;000 ja he ovat armenialaisten jälkeen maan suurin muista kuin arabeista koostuva vähemmistö. Arviot kurdien lukumäärästä ovat epävarmoja, koska asiaa koskevia väestönlaskentoja ei ole suoritettu sitten vuoden 1932. Syyrian sisällissodan aikana Libanoniin on tullut myös kurdipakolaisia.

## Kulttuuri
Libanonin kurdiyhteisö voidaan jakaa kahteen osaan, joita erottaa toisistaan kieli. Noin kolmasosa Libanonin kurdeista puhuu äidinkielenään kurdin kielen kurmandžin murretta. He puhuvat arabiaa toisena kielenään, eikä Libanonissa ole kurdin kieltä opettavia kouluja. Toinen kurdien ryhmä puhuu äidinkielenään arabian murretta, johon on tullut vaikutteita kurdista, syyriasta ja turkista.

## Lähteet
Kuilu (vuoden 1910 elokuva)

**Kuilu** (myös *Tuhon partaalla*, ) on vuonna 1910 valmistunut tanskalainen mykkäelokuva. Urban Gadin ohjaaman melodraaman pääosaa esittää Asta Nielsen. *Kuilu* oli suuri yleisömenestys ja teki Nielsenistä kansainvälisesti tunnetun elokuvatähden.

## Juoni
Musiikinopettaja Magda Vang on kihloissa papin pojan Knudin kanssa, mutta karkaa sirkustaiteilija Rudolphin matkaan. Rudolph käyttää Magdaa säälimättä hyväkseen ja tämä vajoaa vähitellen yhä alemmas. Kun Knud yrittää pelastaa Magdan, miesten välille syntyy kaksinkamppailu ja Magda tappaa Rudolphin.

## Näyttelijät

## Tuotanto, teemat ja vastaanotto
Hjalmar Davidsenin Kosmorama-yhtiön tuottama *Kuilu* oli halvalla tehty intohimodraama, joka samana vuonna julkaistun *[[Valkoinen orjakauppa (elokuva)|Valkoisen orjakaupan]]* tavoin perustui ”rohkeaan” eroottiseen teemaan. Sen kohokohta on Asta Nielsenin ja Poul Reumertin esittämä provokatiivinen ”gauchotanssi”, jossa miehen ympärille kietoutuva nainen kiihoittaa ja alistaa tämän. Tunnettujen teatterinäyttelijöiden ansiosta *Kuilua* voitiin silti markkinoida taide-elokuvana.

Kaksikelainen elokuva oli aikanaan poikkeuksellisen pitkä, mutta myös dramaattisesti hyvin rakennettu. Se osoitti kokoillan elokuvan kaupalliset mahdollisuudet ja synnytti Saksasta alkunsa saaneen alueellisiin yksinoikeuksiin perustuvan levitys- ja markkinointimallin. Tanskalaiset yhtiöt siirtyivät jo seuraavana vuonna tuottamaan pääosin useampikelaisia elokuvia.

Nielsenin esikoiselokuva sai valtavan yleisönsuosion ja teki hänestä yhden maailman ensimmäisistä elokuvatähdistä. Ohjaaja Urban Gad ja Nielsen siirtyivät pian Berliinin, jossa he tekivät kymmenittäin menestyselokuvia. *Kuilu* antoi myös suunnan tanskalaiselle mykkäelokuvalle, jonka suosio perustui monimutkaisten rakkausjuonien eroottissävyiseen käsittelyyn.

*Kuilua* esitettiin helsinkiläisessä Scala-elokuvateatterissa tammi-helmikuussa 1911 poikkeuksellisesti kahden viikon ajan. ”Näytäntökauden suurinta loistonumeroa” mainostettiin ”mestarillisena kokotunnin näytelmänä” ja sen kerrottiin maksaneen yhtiölle 5&nbsp;600 markkaa. Elokuva näytettiin alkuperäisen pituisena, joten mukana oli myös monissa maissa pois leikattu ”gauchotanssi”. *Kuilu* oli yksi ensimmäisistä Suomessa ennakkotarkastetuista elokuvista, tosin sen tarkastus perustui ilmeisesti käsiohjelmaan, jossa tanssikohtausta ei mainittu. Lapsilta elokuva oli kuitenkin kielletty.

## DVD-julkaisu
Asta Nielsenin neljä tanskalaiselokuvaa, *Kuilu*, *[[Musta uni]]* (*Den sorte Drøm*, 1911), *[[Palavat intohimot]]* (*Balletdanserinden*, 1911) ja *[[Valoa kohti (vuoden 1919 elokuva)|Valoa kohti]]* (*Mod lyset*, 1919) on julkaistu DVD:llä vuonna 2005. Elokuvat on varustettu Ronen Thalmayn säestyksellä ja englanninkielisellä tekstityksellä.

## Lähteet
* 

### Viitteet

## Aiheesta muualla
* 
* 
* Mykkäelokuvasivusto: Kuilu
Ganweriwala

** Ganweriwala** (*Ganweriwal*, *Ganeriwala*) oli suuri Indus-sivilisaatioon kuulunut kaupunki Pakistanin Punjabin alueella. Se sijaitsee Bahawalpurin piirikunnassa  lähellä Derawarin linnaketta. Paikan ala oli 81,5 hehtaaria. Ganweriwala oli sittemmin kuivuneen Ghaggar-Hakra-joen varrella. Seutu on nykyään Cholistanin aavikkoa.  Paikka oli yhtä kaukana Mohenjo-Darosta ja Harappasta.
Tavio

**Tavio** on sukunimi, joka on muun muassa seuraavilla suomalaisilla henkilöillä:

*Markus Tavio (1911–1978), arkkitehti
*Ville Tavio (s. 1984), perussuomalaisten kansanedustaja ja ministeri.
Harald Tanner

**Harald Wilhelm Tanner** (31. tammikuuta 1893 Vaasa – 28. toukokuuta 1972 Sydney) oli suomalainen pääkonsuli.

Tannerin vanhemmat olivat Vaasan hovioikeuden asessori Wilhelm Leonard Tanner (1851–1925) ja Amanda Maria Burman. Hän pääsi ylioppilaaksi 1912 ja suoritti kauppakorkeakoulun päästötutkinnon 1917.

Tanner oli aluksi liikealalla 1912–1921. Hän toimi sitten Suomen konsulina Sydneyssä sekä Viron kunniakonsulina 1921–1935. Tämän jälkeen Tanner oli ulkoasiainministeriön jaostosihteerinä 1935–1938 ja vt. jaostopäällikkönä 1938–1939. Hän toimi pääkonsulina ja va. asiainhoitajana Shanghaissa Kiinassa 1939–1945 ja oli disponibiliteetissä 1945–1947. Viimeksi Tanner oli taas liikealalla ensin Suomessa, Ruotsissa ja Yhdysvalloissa 1946–1947 ja sitten Sydneyssä 1947–1949. Hän asui vuodesta 1949 alkaen maatilallaan Gosford-Districtissä. Tanner sai pääkonsulin arvonimen vuonna 1939. 

Tanner oli Sydneyn suomalaisen seuran, Sydneyn Eest Seltsin ja Shanghain suomalaisen seuran kunniapuheenjohtajana.

Harald Tanner oli naimisissa vuodesta 1922 Ella Österlundin kanssa. 

## Lähteet

## Aiheesta muualla
* Harald Tanner : Siirtolaisuusmahdollisuudet Australiaan, Iltalehti, 02.09.1924, nro 202, s. 2, Kansalliskirjaston digitaaliset aineistot
* Harald Tanner : Suomalaisen konsulin matkanäkemyksiä Keski-Australiassa, Suomen Kuvalehti, 08.07.1933, nro 28, s. 16, Kansalliskirjaston digitaaliset aineistot
* Irja Sievinen : 30 vuotta vaati Australia, Uusi Kuvalehti 15.5.1959 (Siirtolaisinstituutin lehtileike)
Menko

***Menko*** (めんこ, 面子), tunnetaan myös nimillä *bettan* ja *patchin*, on japanilainen kahden pelaajan korttipeli, jota pelataan samannimisillä korteilla. Jokaisella pelaajalla on paksusta paperista tai pahvista tehtyjä kortteja, joihin on painettu kuvia animesta, mangasta ja muista aiheista. Kortti asetetaan kovalle alustalle ja toinen pelaaja koittaa saada alustalla olevan kortin kääntymään heittämällä oman korttinsa. Heitetyn kortin ilmavirta tai osuma kortista voi kääntää kortin,
jolloin heittäjä saa molemmat kortit. Voittaja on pelaaja, jolla on pelin päätyttyä kaikki tai eniten kortteja.

Menko on ollut suosittua Edo-kaudelta lähtien. Se on nopeasti opittavien helppojen sääntöjensä takia suosittu kaikenikäisten lasten keskuudessa. Pelissä tekniikka on yhtä tärkeä kuin voima, joten nuoremmatkin lapset voivat pelata vanhempia pelaajia vastaan melko tasaveroisina.

Korttien kuvat heijastelevat aikansa populaarikulttuuria, ja vanhat kortit kertovat tärkeää tietoa aikakaudestaan. Edo-kaudella ja Meiji-kauden alussa korttien kuva-aiheina suosittiin ninjoja ja samuraita. Ennen toista maailmansotaa suosituimmat kuva-aiheet oli otettu armeijan kalustosta, kuten hävittäjistä ja sotalaivoista. Sodan jälkeen anime- ja mangahahmojen kuvat yleistyivät, samaten baseball-pelaajien kuvat. Baseball-menkoilla on oma keräilijäkuntansa. 1980- ja 1990-lukujen vaihteessa kortteja koristeltiin holografeilla ja kiiltävillä kuvioilla.

## Lähteet

## Aiheesta muualla
*The Menko: From Youthful Battles to Diamond Glory
Formula 2 Italian Grand Prix 2017

**Formula 2 Italian Grand Prix 2017** oli Formula 2 -kauden 2017 yhdeksäs osakilpailu, joka ajettiin 2.–3. syyskuuta Monzan moottoriradalla Italiassa.

## Aika-ajo
Paalupaikalle ajoi Nobuharu Matsushita. Toiseen ruutuun ajoi Racing Engineering-tallin kuljettaja Nyck de Vries, ja kolmanteen Rapaxin Louis Delétraz.

Nabil Jeffri pyörähti mutkassa 2 sammuttaen autonsa ja punainen lippu keskeytti session hetkeksi. Santino Ferrucci pysäytti autonsa radanvateen session lopulla, jonka takia viimeisiä aika-ajovetoja ei pystytty ajamaan, koska kelloon jäi vain 43 sekuntia aikaa, eikä aika-ajoa enää punaisen lipun jälkeen jatkettu.

## Katso myös
* Italian Grand Prix 2017
* GP3 Italian Grand Prix 2017
GP3 Italian Grand Prix 2017

**GP3 Italian Grand Prix 2017** oli GP3-kauden 2017 kuudes osakilpailu, joka ajettiin 2.–3. syyskuuta Monzan moottoriradalla Italiassa.

## Aika-ajo
Aika-ajosessio peruutettiin sateen vuoksi, ja näin ollen harjoitusten tulokset määrittivät lähtöjärjestyksen. Nirei Fukuzumi otti uransa ensimmäisen GP3-paalupaikan. Toiseen ruutuun ajoi George Russell, kolmanteen Anthoine Hubert ja neljänteen Jack Aitken. Kilpailun voitti ART Grand Prix’n George Russell. Toinen kilpailu peruttiin, koska sade siirsi ensimmäisen kilpailun ajankohtaa seuraavalle päivälle.

## Tulokset

## Katso myös
* Italian Grand Prix 2017
* Formula 2 Italian Grand Prix 2017

## Lähteet
Sherman Minton

**Sherman Minton** (20. lokakuuta 1890 Georgetown, Indiana – 9. huhtikuuta 1965 New Albany, Indiana) oli yhdysvaltalainen demokraattipuolueen poliitikko ja tuomari. Hän edusti Indianan osavaltiota senaatissa vuosina 1934–1941 ja toimi Yhdysvaltain korkeimman oikeuden tuomarina vuosina 1949–1956.

Minton valmistui oikeustieteen opinnoista Indianan yliopistosta vuonna 1915 ja seuraavana vuonna Yalesta. Ensimmäisessä maailmansodassa hän oli kapteeni, minkä jälkeen hän työskenteli juristina muun muassa Indianan osavaltiolle, ennen kuin hänet valittiin Yhdysvaltain senaattiin vuonna 1934. Senaatissa ollessaan Minton tuki presidentti Franklin D. Rooseveltin lakialoitteita, joiden tarkoituksena oli 1930-luvun laman vaikutusten pienentäminen. Vuoden 1940 vaaleissa Minton menetti paikkansa republikaanipuolueen ehdokkaalle. Seuraavana vuonna Roosevelt nimesi hänet Yhdysvaltain valitustuomioistuimen seitsemännen tuomiopiirin tuomariksi.

Senaatissa Minton oli ystävystynyt Harry S. Trumanin kanssa. Vuonna 1949 presidentti Truman nimitti Mintonin korkeimpaan oikeuteen edesmenneen Wiley B. Rutledgen tilalle. Senaatti vahvisti nimityksen 4. lokakuuta 1949 äänin 48–16. Korkeimmassa oikeudessa Minton tuki sitä näkökantaa, että oikeuslaitoksen pitäisi puuttua mahdollisimman vähän lainsäätäjien ja toimeenpanovallan toimintaan.

Minton jäi eläkkeelle 15. lokakuuta 1956 huonon terveytensä takia. Hän kuoli 9. huhtikuuta 1965.

## Lähteet
*

### Viitteet

## Aiheesta muualla
DiaLux

**DiaLux**, myös: **DIALux** on valaistussuunnittelussa käytettävä markkinoiden johtava valaistuslaskennan ja valaistuksen simuloinnin tietokoneohjelmisto. Sen on kehittänyt DIAL GmbH Lüdenscheidissä vuodesta 1994. Gui-ohjelmistolla voidaan luoda numeeristen tulosten lisäksi mallinnuksia siitä, miltä eri valaistukset näyttäisivät. Valaistuksenlaskentaohjelma osaa ottaa huomioon tilan muodot, pintojen ja objektien vaikutukseen, ja näiden pohjalta tekee laskelman.  DiaLux on freeware-ohjelmisto.

Kaikki suuret valaisinvalmistajat tarjoavat digitaalista tuotetietoa suunnittelua varten DiaLuxissa. Siellä on erillinen DIALux-yhteisö, jossa käyttäjien referenssiprojektit ovat erityisen mainitsemisen arvoisia.

Valmistajan ilmainen DiaLux Free Basic Course tarjoaa hyvän johdannon ohjelmaan ja sen toimintoihin.

## Historia
DIAL perustettiin vuonna 1989 Saksan soveltavan valaistustekniikan instituutiksi. Siitä lähtien yritys on ollut mukana ohjelmistokehityksessä, valaistustekniikassa, valaistussuunnittelussa ja rakennusautomaatiossa. DIALilla on muita toimipisteitä Italiassa, Yhdysvalloissa ja Taiwanissa.
Ensimmäinen versio DIALuxista julkaistiin vuonna 1994. 
Ohjelmaa kehitettiin edelleen muutaman seuraavan vuoden aikana ja siihen lisättiin monia uusia toimintoja, kunnes versio DIALux 4.1 vihdoin luotiin.
DIALux Evo julkistettiin seuraajaksi ja julkaistiin käyttöön vuonna 2012.
Tuolloin julkaistu DIALux Evo -versio perustuu täysin uuteen grafiikkamoottoriin, uuteen käyttöliittymään ja uusiin toimintoihin.
Koska monet suunnittelijat olivat vielä hyvin tottuneet ohjelman edelliseen versioon, sen voitiin vielä hetken ladata yrityksen verkkosivuilta, mikä helpotti siirtymistä DIALux 4:stä DIALux Evoon.
DIALux Evo on nyt vakiinnuttanut asemansa ja siinä on paljon enemmän toimintoja kuin edellinen versio.
DIALux Evo -versio 13.2 on saatavilla 26 kielellä, ja sen tietokannassa on useita satoja valaisinvalmistajia. 


Tiedosto:DIALux-Straßenszene.jpg|Ulkotilan valaistuksen mallinnos.
Tiedosto:DIALux-Simulation eines Vortragsraums.jpg|Sisätilan valaistuksen mallinnos.
Tiedosto:Visualization of daylight.png|Päivänvalon visualisointi DIALux Evolla
Tiedosto:Planning entire floors and buildings with DIALux Evo. Visualization with the built-in ray tracer.png|Kokonaisten kerrosten ja rakennusten suunnittelu DIALux Evolla. Visualisointi sisäänrakennetulla ray Tracerilla.
Tiedosto:Außenszene in DIALux Evo.png|Ulkoilmakuvaus DIALux evossa
Tiedosto:Konstruktion in DIALux Evo mittels DWG Plänen.png|Rakentaminen DIALux evossa DWG-suunnitelmien avulla
Tiedosto:Lichtplanung am Beispiel von Klassenräumen.png|Valaistuksen suunnittelu luokkahuoneiden esimerkin avulla
Tiedosto:Energie-Bewertung und -Einsparung mittels Tageslicht.png|Energian arviointi ja säästäminen päivänvalolla

## DIALux Evon tukemat alueelliset ja kansainväliset standardit

DIALux-verkkosivuston FAQ-osiossa on lisätietoja standardeista, tuetuista käyttöjärjestelmistä ja vastauksia usein kysyttyihin kysymyksiin.


## Lähteet

## Aiheesta muualla
* Lighting design software DiaLuxx
*DiaLux download
Formula 2 -kausi 2018

**Formula 2 -kausi 2018** oli FIA Formula 2 Championship -sarjan toinen kausi. Kausi oli ensimmäinen jolloin ajettiin uusilla Dallara F2 2018 -autoilla, sekä Mecachromen 3,4 litraisilla V6-moottoreilla. Tästä kaudesta lähtien käytettiin Formula 1:n tavoin halo-päänsuojusta.

## Tallit ja kuljettajat

### Uudet kuljettajat
*Tadasuke Makino debytoi Russian Timella.
*Maximilian Günther ja Nirei Fukuzumi debytoivat Ardenilla.
*Jack Aitken ja George Russell debytoivat ART GP:llä.
*Arjun Maini debytoi Tridentillä.
*Roy Nissany debytoi Campoksella.

### Poistuneet kuljettajat
*Charles Leclerc siirtyi Formula 1 -sarjaan Sauberille.
*Nobuharu Matsushita siirtyi Super Formula -sarjaan.
*Oliver Rowland siirtyi FIA World Endurance Championship -sarjaan Manorille.

### Kauden aikana vaihtuneet kuljettajat
*Alessio Lorandi debytoi Tridentillä korvaten Santino Ferruccin Unkarin GP:stä eteenpäin.
*Dorian Boccolacci debytoi MP Motorsportilla korvaten Roberto Merhin Belgian GP:stä eteenpäin.
*Niko Kari debytoi MP Motorsportilla korvaten Ralph Boschungin Venäjän GP:stä eteenpäin.
*Roberto Merhi korvasi Campoksella Roy Nissanyn Venäjän GP:stä eteenpäin.
*Dan Ticktum debytoi Ardenilla korvaten Maximilian Güntherin Abu Dhabin GP:ssä.

### Tallivaihdokset
*Luca Ghiotto vaihtoi Russian Timelta Campokselle.
*Alexander Albon vaihtoi ART GP:ltä DAMSille.
*Sean Gelael vaihtoi Ardenilta Prema Racingille.
*Sérgio Sette Câmara vaihtoi MP Motorsportilta Carlinille.

### Tallimuutokset
*Rapax vetäytyi sarjasta kauden 2017 päätteeksi. 8. helmikuuta 2018 vahvistettiin Racing Engineeringin ja Fortec Motorsportin vetäytyvän sarjasta ja Russian Time teki paluun.

### Uudet tallit
*Carlin ja Charouz Racing System osallistuvat sarjaan.

## Kilpailukalenteri

 Asteriski tarkoittaa paalupaikkaa, joka on saavutettu pitkän kilpailun kahdeksannesta sijasta.

## Mestaruuspisteet
Pisteet jaettiin lauantain pitkän kilpailun kymmenen parhaan joukkoon sijoittuneille kuljettajille ja kahdeksalle parhaalle sunnuntain sprinttikisassa. Lauantain pitkään kilpailuun paalupaikalle ajanut kuljettaja palkittiin neljällä pisteellä. Nopeimman kierroksen ajanut kuljettaja sai kaksi pistettä, mikäli hän on ajanut 90% kisakierroksista ja sijoittunut kymmenen parhaan joukkoon lopputuloksissa. Sprinttikisaan paalupaikan ottanut kuljettaja ei saanut ylimääräisiä pisteitä.

## Tallit

## Televisiointi
Suomessa Formula 2 -kilpailut esitti kaudella 2018 maksutelevisiokanava C More Max.
***Selostajat:**
**Niki Juusela
**Ville Lepistö
***Asiantuntijat:**
**Aaro Vainio
**Niko  Kari
**Ossi Oikarinen
**Tommi Pärmäkoski

## Lähteet

## Aiheesta muualla
Mannerheim-solki

**Mannerheim-solki** on Suomen Partiolaisten ansiomerkki. Se nimettiin perustajansa Carl Gustaf Emil Mannerheimin mukaan, ja sen on suunnitellut Akseli Gallen-Kallela.

II luokan Mannerheim-solki voidaan myöntää 17-19-vuotiaalle partiolaiselle, joka on toiminut partiotehtävissä erityisen ansiokkaasti ja on sitoutunut partion arvoihin sekä partio- että muussakin toiminnassaan. I luokan Mannerheim-solki voidaan myöntää toiminnassaan erityisesti aatteellisesti kunnostautuneelle, enintään 23-vuotiaalle partiolaiselle.

Mannerheim sai ajatuksen Mannerheim-soljen perustamisesta tavattuaan virkamatkojensa aikana useita partiolaisia vuosina 1918–1919 ollessaan valtionhoitajana.

## Lähteet

## Aiheesta muualla
*Mannerheim-solki PartioWikissä
*Luettelo I luokan Mannerheim-soljen saaneista (PartioWiki)
*Luettelo II luokan Mannerheim-soljen saaneista (PartioWiki)
Radiance

**Radiance** on valaistussuunnittelussa käytettävä tietokoneohjelmisto.
Radiance itsessään on komentoriviohjelmisto. Lähtötiedot kuten tilan geometria ja valaistuslähteet määritellään tekstitiedostolla.
Valaistuksen laskenta perustuu säteenseurantaan.

Greg Ward aloitti Radiancen kehittämisen 1985 Lawrence Berkeley National Laboratoryssä. Lähdekoodi julkaistiin suljetulla lisenssillä. Tammikuussa 2002 Radiance 3.4 julkaistiin vapaammalla lisenssillä.

## Lähteet

## Aiheesta muualla
* Radiance - A Validated Lighting Simulation Tool
* Radiance File Formats (PDF)
Mäkihyppy talviolympialaisissa 1960

**Vuoden 1960** talviolympialaisten mäkihyppykilpailu käytiin kisojen viimeisenä kilpailupäivänä 28. helmikuuta. Kilpailupaikkana oli Squaw Valleyn Papoose Peak Jumps.

Olympiakultaa saavutti Saksojen yhteisjoukkueen Helmut Recknagel, hopeaa Suomen Niilo Halonen ja pronssia Itävallan
Otto Leodolter.

## Osallistujat
Kilpailuun osallistui 45 hyppääjää 15 maasta.

* 
* 
* 
* 
* 
* 
* 
* 

* 
* 
* 
* 
* 
* 
* 

## Lopputulokset

## Lähteet
Kill la Kill

on Triggerin tuottama animesarja vuodelta 2013. Sen on käsikirjoittanut Kazuki Nakashima ja ohjannut Hiroyuki Imaishi, jotka molemmat tunnetaan *[[Tengen Toppa Gurren Lagann]]in* tekijöinä. Animesta on tehty myös mangaversio Ryō Akizukin kuvittamana. 3. syyskuuta 2014 julkaistiin OVA-jakso yhdeksännen Blu-ray-levyn kanssa.

## Lähteet

## Aiheesta muualla

*Viralliset kotisivut 
*Viralliset kotisivut
Chacabucon taistelu

**Chacabucon taistelu** oli 12. helmikuuta 1817 lähellä nykyistä Santiagon kaupunkia käyty taistelu, jossa 3&nbsp;600-miehinen Andien armeija kukisti 2&nbsp;450-miehisen espanjalaisista rojalisteista kootun armeijan. Andien armeijaa johtivat Jose de San Martin, Bernardo O'Higgins ja Miguel Estanislao Soler. Rojalistien armeijaa johti Rafael Maroto. Taistelu oli osa Chilen itsenäisyyssotaa.

Ennen taistelua Maroton joukkojen tehtävänä oli hidastaa San Martinin joukkojen etenemistä, sillä lojalisteille oli tulossa Santiagosta lisävoimia. San Martin ymmärsi tämän hyvin ja pyrki hyökkäämään vielä, kun hänen joukoillaan oli miesylivoima.
Paavo Aarniokoski

**Paavo Paatrikki Aarniokoski** (5. huhtikuuta 1893 Kankaanpää – 17. helmikuuta 1961 Kankaanpää) oli suomalainen poliitikko, joka toimi SDP:n kansanedustajana vuosina 1933–1945. 

## Elämä
Aarniokosken vanhemmat olivat räätälimestari Malakias Aarniokoski (ent. Ahlfors, 1858–1930) ja Iida Sofia Mustelin (1859–1937). Hänen isänsä oli pitkäaikainen Kankaanpään kuntakokouksen ja kunnanvaltuuston jäsen. Aarniokoski opiskeli kansakoulun jälkeen Pohjois-Satakunnan kansanopistossa 1913–1914 ja suoritti vanginvartijakurssin Turussa, jossa hän työskenteli lääninvankilan vartijana 1915–1919. Kankaanpäähän palattuaan Aarniokoski työskenteli muun muassa räätälinä, kunnes ryhtyi 1922 viljelemään maatilaansa. 

Aarniokoski oli Kankaanpään kunnanvaltuuston jäsen 1922–1933 ja toimi sen puheenjohtajana 1925–1930. Vuonna 1933 hänet valittiin eduskuntaan. Aarniokoski oli myös presidentin valitsijamies 1937, 1940 ja 1943. Vuonna 1943 hänelle myönnettiin talousneuvoksen arvonimi. Kankaanpään Myllymäen kaupunginosassa on hänen mukaansa nimetty Aarniokoskenkatu.

## Perhe
Paavo Aarniokosken puoliso oli Fanny Lydia Kärki (myöh. Joukanen, 1892–1969), jonka kanssa hän avioitui vuonna 1922.

## Lähteet
Ahvenisjärvi

**Ahvenisjärvi** voi tarkoittaa seuraavia:

* Ahvenisjärvi, järvi Tampereella
* Ahvenisjärvi, järvi Pälkäneellä

## Katso myös
*Ahvenusjärvi
Jahnukainen

**Jahnukainen** on suomalainen sukunimi.

## Tunnettuja Jahnukaisia
*Jaakko Jahnukainen (1925–1980), jazzmuusikko ja juontaja
*Miikka Jahnukainen (1939–2022), ATK-instituutin ensimmäinen rehtori
*Sofia Jahnukainen (s. 2006), jalkapalloilija.

## Kuvitteellisia Jahnukaisia
*Jahnukainen, Mikko Kivisen esittämä sähkömies televisiosarjassa ''Korkeajännitystä – eli sähköä kotiin kuljetettuna''

## Nimen muita merkityksiä

* Jahnukaiset, suomalainen jazz-yhtye.
Bristol Brabazon

**Bristol Type 167 Brabazon** oli brittiläisen Bristol Aeroplane Companyn suunnittelema suuri matkustajalentokone. Se suunniteltiin Atlantin ylittäviä lentoja varten niin sanotun Brabazon-komitean laatiman suunnitelman mukaisesti. Koneessa oli kahdeksan mäntämoottoria, jotka pyörittivät neljää paripotkuria. Brabazon lensi ensilentonsa vuonna 1949.

Brabazon oli kooltaan todella suuri: sen runko oli suurempi kuin nykyisten laajarunkokoneiden, ja siipien kärkiväli (70,1 metriä) suurempi kuin Boeing 747:llä (59,6&nbsp;m). Se olisi voinut olla 300-paikkainen, mutta sen sijaan siihen suunniteltiin ylellistä 60-paikkaista matkustamoa. Lopulta Brabazonia ei kuitenkaan tilattu yhtäkään kappaletta, ja ainoa valmistunut kone romutettiin vuonna 1953.

## Lähteet
*
GEC 4000

**GEC 4000** on brittiläisen General Electric Companyn valmistama 16-bittinen minitietokonesarja.

Sarjan alemman tason malleja ovat muun muassa 4060, 4062 ja 4065, joissa muistimäärä vaihtelee 256 kilotavusta 1 megatavuun. Ylemmän tason malleja ovat 4070 ja 4080. Sarjan halvin malli 4060 maksoi yli 30&nbsp;000 puntaa. Sarjan ensimmäinen malli oli vuonna 1973 esitelty 4080.

Sarjan tietokoneet olivat suosittuja brittiläisissä yliopistoissa osaksi koska valtion organisaatioita ohjeistettiin ostamaan brittiläistä, ja toisaalta koska valmistajalla oli jo asema markkinoilla.

## Käyttöjärjestelmä
Käyttöjärjestelmä on OS4000.

## Lähteet

## Aiheesta muualla
* Dokumentaatiota sarjan tietokoneista 
* Dokumentaatiota bitsavers.org-palvelussa
Mirai Sentai Timeranger

on japanilainen televisiosarja, jota esitettiin vuonna 2000. Se käsittelee aikaa ja aikamatkustusta. Se oli Toei Companyn tuottaman *[[Super Sentai]]n* 24. sarja. *Mirai Sentai Timerangerin* materiaalia käytettiin amerikkalaisessa sarjassa *[[Power Rangers Time Force]]*.

## Lähteet
RCA 501

**RCA 501** oli Radio Corporation of American (RCA) varhainen transistoripohjainen suurtietokone. Tietokone julkaistiin vuonna 1958.

Tietokoneen muistiin mahtui 32&nbsp;768 merkkiä. Toimiakseen tietokone tarvitsi kaksi 12,5 tonnin painoista jäähdytysyksikköä.

English Electric myi yhteensopivaa versioita KDP10 ja myöhemmin KDF8.

## Lähteet

## Aiheesta muualla
* Dokumentaatiota bitsavers.org-palvelussa 
* Facts and stories about Antique (lonesome) Computers. Ed Thelen's Nike Missile Web Site
3122 Florence

**3122 Florence** on Maan lähelle tuleva asteroidi, joka luokitellaan Amor-asteroideihin. Sen löysi 2. maaliskuuta 1981 Siding Spring Observatoryssa yhdysvaltalainen astronomi Schelte J. "Bobby" Bus. Tämä pikkuplaneetta on nimetty englantilaisen sairaanhoitajan Florence Nightingalen muistoksi. Asteroidi ohitti Maan syyskuun alussa vuonna 2017. Florencen väliaikainen tunniste oli ****. Vuonna 2017 tehdyillä radioteleskooppihavainnoilla on selvitetty, että Florencella on kaksi kuuta.

## Kiertorata
Asteroidi on mahdollisesti vaarallinen (PHA) koska se ohittaa Maan  astronomisen yksikön päästä. Asteroidi kiertää Auringon ympäri  (noin ) kiertoradalla, jossa se on lähimmillään  astronomisen yksikön päässä ja etäisimmillään  astronomisen yksikön päässä Auringosta.

## Fyysiset ominaisuudet

Florencen pyörähdysaika, eli paikallinen vuorokauden pituus on . Sen läpimitta on noin . Kuiden kierron avulla on selvitetty, että Florencen tiheys on . Täten Florence on todennäköisimmin huokoinen, eli se ei ole yksi kiinteä kappale, vaan kivikasa. Myös pikkuplaneetan ei-pitkulainen muoto tukee tätä. Florencen päiväntasaajalla on lisäksi harjanne. Samanlaisia muodostumia on havaittu muillakin nopeasti pyörivillä Maan lähialueen asteroideilla. Florence muistuttaa muodoltaan Bennua.

Florencen päiväntasaajan seudulla korkeita ja matalia kohtia, sekä myös kaksi vierekkäistä tasaisempaa aluetta. Arecibon Florence-havainnoissa näkyy myös useita mahdollisia törmäyskraattereita pikkuplaneetan pinnalla. Suurimman läpimitta on useita satoja metrejä. Muut ovat puolet pienempiä tai vain kolmanneksen kokoisia. Florencen pinnalla on havaittu olevan myös kohtia, jotka ovat joko pieniä kukkuloita tai suuria lohkareita.

## Kuut
Asteroidilla on kaksi kuuta, jotka molemmat on löydetty vuonna 2017 Goldstone Observatoryssä Kaliforniassa.

Florencen kuut ovat paljon pääkappalettaan pienempiä ja ne ovat läpimitaltaan muutaman sadan metrin luokkaa. Sisemmän kuun läpimitaksi on arvioitu 180&ndash;240 metriä ja ulompi on arviolta 300&ndash;360 metriä. Kuut ovat pitkulaisen muotoisia ja näyttävät olevan vuorovesilukkiutuneita, eli kääntävät aina saman puolen Florencea kohti. Niiden kiertoratoja ei tunneta aivan tarkasti, mutta ulomman kuun kiertoaika on noin 20 tuntia ja sisemmän arviolta 7–8 tuntia. Täten Florencen sisemmän kuun kiertoaika on lyhyin tunnettu Maan lähelle tulevien asteroidien kuilla.

Florence on :n jälkeen ensimmäinen Maan lähelle tuleva asteroidi, jolla havaittiin olevan kaksi kuuta. Kaikkiaan se on kolmas tunnettu kahden kuun järjestelmä Maan lähiasteroidien joukossa.

## Lähteet
Bamfordin rautatieasema

**Bamfordin rautatieasema** on rautatieasema Bamfordin kylässä Derbyshiressä. Se sijaitsee Hope Valley Linen varrella.

Asema avattiin 25. kesäkuuta 1894. Sitä käytti 31&nbsp;654 matkustajaa kaudella 2017–2018.

## Lähteet
* 

### Viitteet
Mäkihyppy talviolympialaisissa 1964

**Vuoden 1964** talviolympialaisissa käytiin ensimmäistä kertaa kaksi mäkihyppykilpailua, joista toinen normaalimäessä ja toinen suurmäessä. Molemmissa kilpailuissa urheilijat hyppäsivät kolme hyppyä, joista kahden parhaan hypyn tulokset huomioitiin lopputuloksissa. Vuoden 1964 talviolympialaisten normaalimäen kilpailu hypättiin Seefeldissä, jossa mäen K-piste oli 78 metriä. Suurmäen kilpailu käytiin Innsbruckin Bergiselschanzella, jonka K-piste oli 81 metriä. Monet ajattelivat kahden mäen välisen eron olevan liian pieni.

Kaikki jaossa olleet mitalit menivät Suomeen ja Norjaan. Normaalimäen olympiavoiton saavutti Veikko Kankkonen ja suurmäen Toralf Engan.

## Lähteet
Mynttinen

**Mynttinen** on suomalainen sukunimi.

## Tunnettuja Mynttisiä
*Aarne Mynttinen (1896–1938), amerikansuomalainen kommunisti ja Espanjan sisällissodan vapaaehtoinen
*Johan Mynttinen (1823–1898), maanviljelijä ja valtiopäivämies
*Juho Mynttinen (1859–1916), maanviljelijä ja kansanedustaja (Suomalainen puolue)
*Linnéa Mynttinen (s. 1936), Punaisen Ristin Ennakkoluuloton Edelläkävijä -tunnustuspalkinnon saaja
*Timo Mynttinen (s. 1971), Yö-yhtyeen basisti

## Kuvitteellisia Mynttisiä
*Mynttinen, Kari Väänäsen esittämä sähkölaitoksen johtaja televisiosarjassa ''Korkeajännitystä – eli sähköä kotiin kuljetettuna''
Pakolaisurheilijat kesäolympialaisissa 2016

**Pakolaisurheilijoiden** joukkue osallistui Rio de Janeiron kesäolympialaisiin vuonna 2016. Sitä edusti kymmenen urheilijaa kolmessa lajissa: yleisurheilussa, uinnissa ja judossa. Kansainvälinen olympiakomitea loi joukkueen suojatakseen pakolaisurheilijoita kriiseiltä. Joukkueen lipunkantajana avajaisissa toimi Etelä-Sudanista lähtöisin oleva juoksija Rose Lokonyen ja päättäjäisissä puolestaan judoka Popole Msenga.

## Lähteet

## Aiheesta muualla
Pakolaisurheilijat olympialaisissa

**Pakolaisurheilijat olympialaisissa** koostuu itsenäisistä olympiaurheilijoista, jotka ovat pakolaisia.

Ensimmäistä kertaa pakolaisurheilijoiden joukkue osallistui vuoden 2016 kesäolympialaisiin. Sitä edusti kymmenen urheilijaa kolmessa lajissa: yleisurheilussa, uinnissa ja judossa. Kansainvälinen olympiakomitea loi joukkueen suojatakseen pakolaisurheilijoita kriiseiltä.

Pakolaisurheilijoiden joukkue osallitui myös vuoden 2020 kesäolympialaisiin. Tällä kertaa joukketta edusti 29 urheilijaa, joista 10 oli naisia ja 19 miehiä.

## Lähteet
Toriumtrikloridi

**Toriumtrikloridi** on kiteinen yhdiste, jota voidaan valmistaa alumiinin avulla toriumtetrakloridista 430&nbsp;°C lämpötilassa. Toriumtrikloridille on ajateltu olevan käyttöä kaksoisfluidireaktorissa reaktoripolttoaineena.

## Lähteet
* 
* 

### Viitteet

## Aiheesta muualla
* ALS Environmental: Thorium trichloride
* PubChem: Thorium trichloride